CELEX: 62013CN0208
Language: da
Date: 2013-04-15 00:00:00
Title: Sag C-208/13: Anmodning om præjudiciel afgørelse indgivet af Tribunale Amministrativo Regionale Per il Lazio (Italien) den 15. april 2013 — Autorità Garante della Concorrenza e del Mercato mod Ministero delle Infrastrutture e dei Trasporti og Ministero dello Sviluppo Economico

20.7.2013   
            
            
               DA
            
            
               Den Europæiske Unions Tidende
            
            
               C 207/10
            
         Anmodning om præjudiciel afgørelse indgivet af Tribunale Amministrativo Regionale Per il Lazio (Italien) den 15. april 2013 — Autorità Garante della Concorrenza e del Mercato mod Ministero delle Infrastrutture e dei Trasporti og Ministero dello Sviluppo Economico
   (Sag C-208/13)
   2013/C 207/18
   Processprog: italiensk
   
      Den forelæggende ret
   
   Tribunale Amministrativo Regionale Per il Lazio
   
      Parter i hovedsagen
   
   
      Sagsøger: Autorità Garante della Concorrenza e del Mercato
   
      Sagsøgt: Ministero delle Infrastrutture e dei Trasporti og Ministero dello Sviluppo Economico
   
      Præjudicielle spørgsmål
   
   
               1)
            
            
               Er en national lovgivning, der fastsætter mindstedriftsomkostninger inden for vejtransportsektoren, og som indebærer udefrakommende fastsættelse af en bestanddel af vederlaget for tjenesteydelsen og derfor for den aftalte pris, forenelig, og i givet fald hvilket omfang, med beskyttelsen af den frie konkurrence, virksomhedernes frie bevægelighed, etableringsfriheden og den frie udveksling af tjenesteydelser (i henhold til artikel 4, stk. 3, TEU, artikel 101 TEUF, samt artikel 4, 56 og 96 TEUF)?
            
         
               2)
            
            
               Kan begrænsninger i de nævnte principper være begrundet, og i givet fald på hvilke betingelser, med henvisning til den almene interesse i at opretholde færdselssikkerheden, og kan dette formål ud fra denne funktionelle betragtning begrunde fastsættelsen af mindstedriftsomkostninger, således som det følger af den ordning, der er indført ved artikel 83a i lov nr. 112/2008 med senere ændringer og tilføjelser?
            
         
               3)
            
            
               Kan fastsættelsen af mindstedriftsomkostningerne ud fra den nævnte betragtning overlades i første række til frivillige overenskomster mellem de pågældende aktører i sektoren, og i anden række til organer, der efter deres sammensætning er karakteriseret ved en stærk repræsentation af de private økonomiske aktører i sektoren, når der ikke på forhånd er fastsat kriterier i lovgivningen?